SKY แรงไม่หยุด! บวกต่อกว่า 3% ทำนิวไฮตั้งแต่เข้าตลาดฯ
SKY แรงไม่หยุด! บวกต่อกว่า 3% ทำนิวไฮตั้งแต่เข้าตลาดฯ ณ เวลา 15.44 น. ราคาอยู่ที่ 19.30 บาท บวก 0.60 บาท หรือ 3.21% สูงสุดที่ 19.50 บาท ต่ำสุดที่ 18.70 บาท มูลค่าซื้อขายที่ 97.18 ล้านบาท
27 ต.ค. 2560

ผู้สื่อข่าวรายงานว่า ราคาหุ้นบริษัท สกาย ไอซีที จำกัด (มหาชน) หรือ SKY ณ เวลา 15.44 น. ราคาอยู่ที่ 19.30 บาท บวก 0.60 บาท หรือ 3.21% สูงสุดที่ 19.50 บาท ต่ำสุดที่ 18.70 บาท มูลค่าซื้อขายที่ 97.18 ล้านบาท ขณะที่ดัชนีตลาดหุ้นไทยโดยรวมบวก 0.44%

ทั้งนี้ราคาหุ้นปรับตัวเพิ่มขึ้นอย่างต่อเนื่องเป็นวันที่ 6 ติดต่อกัน นับตั้งแต่ราคาหุ้นอยู่ที่ระดับ 17.00 บาท เมื่อวันที่ 18 ต.ค.2560
โดยราคาหุ้นปรับตัวขึ้นตอบรับสัญญาจ้างจากบริษัท กสท โทรคมนาคม จำกัด (มหาชน) หรือ CAT มูลค่างานรวมภาษีมูลค่าเพิ่มทั้งสิ้น 469 ล้านบาท อีกทั้งได้รับหนังสือยืนยันตกลงจ้างและให้ไปลงนามในสัญญาจากบริษัท ท่าอากาศยานไทย จำกัด (มหาชน) หรือ AOT เพื่อรับงานติดตั้งกล้องวงจรปิด CCTV ท่าอากาศยานสุวรรณภูมิเฟส 2 มูลค่าประมาณ 434 ล้านบาท
อนึ่งก่อนหน้านี้ นายสิทธิเดช มัยลาภ ประธานเจ้าหน้าที่บริหาร SKY เปิดเผยว่า บริษัทได้รับหนังสือยืนยันตกลงจ้างและให้ไปลงนามในสัญญาจากบริษัท กสท โทรคมนาคม จำกัด (มหาชน) หรือ CAT มูลค่างานรวมภาษีมูลค่าเพิ่มทั้งสิ้น 469 ล้านบาท ซึ่งคาดว่าจะทยอยรับรู้รายได้บางส่วนในปีนี้ทันที
ขณะที่บริษัทยังได้รับหนังสือยืนยันตกลงจ้างและให้ไปลงนามในสัญญาจากบริษัท ท่าอากาศยานไทย จำกัด (มหาชน) หรือ AOT เพื่อรับงานติดตั้งกล้องวงจรปิด CCTV ท่าอากาศยานสุวรรณภูมิเฟส 2 มูลค่าประมาณ 434 ล้านบาท
ดังนั้นบริษัทจึงมั่นใจภาพรวมผลประกอบการในปี 2560 จะมีรายได้เติบโต 70% ตามแผน จากปี 2559 มีรายได้ 316 ล้านบาท โดยบริษัทยังมีคำสั่งซื้อ (ออเดอร์) จากงานที่ไม่ได้เข้าร่วมประมูลเอง มูลค่าประมาณ 100 ล้านบาท เช่น งานระบบฮาร์ดแวร์ และกล้อง CCTV และโครงการอื่นๆ เข้ามาสนับสนุนผลประกอบการเพิ่มเติม